biswa921/hiwiki-latest-pages-articles-raw huggingface dataset:
कुरूमबा मालदीव

अंगूठाकार|कुरुमबा मालदीव
उत्तरी माले के एक छोटे से द्वीप विहमानाफुशी पर स्थित कुरूमबा मालदीव एक ४.५ सितारा होटेल रिज़ॉर्ट है. यूनिवर्सल रिज़ॉर्ट्स द्वारा प्रबन्धित कुरूमबा मालदीव, मालदीव का पहला रिज़ॉर्ट है. इसका वर्तमान डिज़ाइन वास्तुकार मोहम्मद शफ़ीक़ ने किया था.

इतिहास 

यह रिज़ॉर्ट १९७२ मे खोला गया था और स्थानीय मालदीवी निवासी मोहम्मद उमर मणिकू और हूसेन आफ़ीफ़ इसके संस्थापकों मे शामिल थे. शुरू मे इस रिज़ॉर्ट कुरूमबा मालदीव - कुरूमबा का स्थानीय दहएवी भाषा मे शाब्दिक अर्थ नारियल होता है- मे ३० कमरे थे जिनका निर्माण स्थानीय तौर पर प्राप्त उत्पादो से किया गया था. इसकी दीवारें मूँगा पत्थर और छत ताड़ के छप्पड़ के बने थे.

सामाजिक सरोकार के कार्यकर्म

 पार्टी विद ए पर्पस – यहा सालाना संगीत समारोह इस रिज़ॉर्ट मे कुधाकूढीनगे हिया अनाथालय और माफुशी द्वीप शिक्षा और प्रशिक्षण केंद्र की सहायता के लिए आयोजित किया जाता है. 
 कुरेक्ट रिसाइकलिंग सेंटर का प्रबंधन जहाँ रसोई के बचे हुए कूड़े,काँच, कागज, और प्लास्टिक का पुनर्सांसोधन किया जाता है. 
 इस रिज़ॉर्ट द्वारा मज़ा रिक्रियेशन नाम की एक संस्था भी चलाई जाती है जो अतिथियों को सामुद्री वातावरण संरक्षण के बारे मे बताती है.
 
लोकेशन

यह रिज़ॉर्ट हवाई अड्डे से सिर्फ़ १० मिनट की दूरी पर है और मालदीव मे उतरने की कुछ मिनट के भीतर ही इसकी सुविधाओं का आनंद ले सकते हैं.
यह रिज़ॉर्ट कुरूमबा बीच से कुछ ही दूरी पर बना है और यहाँ से बनाना रीफ डाइव साइट भी काफ़ी नज़दीक है.फुल मून बीच और कूडा बंडोस बीच भी कुछ ही किलो मीटर की दूरी पर हैं.

विशेष सुविधाएँ

वर्तमान मे इस रिज़ॉर्ट मे १८० वातानुकूलित कमरे हैं जिनमे फ्रिज और मिनिबार जैसी सुविधाएँ उपलब्ध है. इस रिज़ॉर्ट की खास बात यह है कि इसके सभी कमरों मे बालकनी बनी हुई है जहाँ से समुद्र का नज़ारा साफ दिखता है. पूरे रिज़ॉर्ट मे इंटरनेट और वाई फ़ाई की सुविधा मुफ़्त मे उपलब्ध है.

इस रिज़ॉर्ट मे कान्फरेन्स की सुविधा के लिए ५६०८ वर्ग मीटर मे बना हुआ एक कान्फरेन्स सेंटर भी है. आगंतुकों की सुविधा के लिए हवाई अड्डे तक आने-जाने के लिए शटल सेवा (अतिरिक्त प्रभार के साथ) भी उपलब्ध कराई जाती है.   

पुरस्कार और सम्मान

इस रिज़ॉर्ट को मिले पुरस्कार और सम्मानों की सूची काफ़ी लंबी है. इसमे से कुछ इस प्रकार हैं :-
 इंडियन ओशन क्षेत्र का अग्रणी रिज़ॉर्ट – वर्ल्ड ट्रॅवेल अवॉर्ड्स २००८ 
 मालदीव का अग्रणी रिज़ॉर्ट – वर्ल्ड ट्रॅवेल अवॉर्ड्स २००८ - (२०१० और २०११ मे भी यह अवॉर्ड इसी रिज़ॉर्ट को मिला था) 
 नंबर 1 ऑल इंक्लूसिव रिज़ॉर्ट वर्ल्डवाइड - ट्रिपाद्विसोर्स ट्रॅवेलर्स चाय्स अवॉर्ड्स २०१५

प्रायोजक गतिविधियाँ
कुरूमबा मालदीव एड्वोकेटिंग द राइट्स ऑफ चिल्ड्रेन नाम की एक गैर-सरकारी, बिना मुनाफ़े वाली संस्था को प्रायोजित करता है जो कि मालदीव मे बच्चों के अधिकारों को बढ़ावा देती है. 

सन्दर्भ

श्रेणी:मालदीव
अवसादन

right|thumb|300px|अवसादन
किसी तरल (द्रव या गैस) में उपस्थित कणों का जमीन पर आकर बैठ जाना अवसादन (सेडिमेन्टेशन) या तलछटीकरण कहलाता हैं। अवसादन, तरल में निलम्बित कणों पर लगने वाले गुरुत्व बल या अपकेन्द्री बल के कारण होता है। भूविज्ञान में अवसादन को प्रायः अपरदन की विपरीत क्रिया माना जाता है। अपरदन एवं तलछट एक मिला जुला कार्य होता है । वास्तविकता में यह भी एक चट्टानों एवं वातावरण परिवर्तनों के कारण चट्टानों के क्षय या  को मिट्टी का कटवा अपरदन के कारण मिट्टी के कन छोटे-छोटे कणों बन जाते हैं। वातावरण में परिवर्तनों के कारण भी होता है ।यह परिवर्तन  वर्षा आदि के कारण चट्टाने मिट्टी पेड़ पौधे अपने मूल आधार  में परिवर्तन  होने लगता है  वास्तविकता में इसका उपयोग वैज्ञानिक परीक्षणों के द्वारा इसमें उपस्थित रसायनों का प्रयोग करके इन सभी पदार्थो का  दैनिक जीवन में उपयोग चल रहा है  अवसाधन से मिले पदार्थ में पीएच मान अलग-अलग पदार्थ में भिन्न प्रकार से  पाए जाते हैं इन पदार्थों का उपयोग उसे स्थान में उसमें उपस्थित पीएच मान के आधार पर किया जाता है आज वर्तमान में हमारे पृथ्वी पर बहुलता से उपयोग किया जा रहा हैं। 

श्रेणी:भूविज्ञान
किलुम-इजिम वन

thumb|250px|किलुम-इजिम वन के बीच स्थित ओकू झील
किलुम-इजिम वन (Kilum-Ijim Forest) मध्य अफ़्रीका के पश्चिमोत्तरी क्षेत्र में स्थित एक पर्वतीय वर्षावन है। यह ओकू पर्वत और कैमरून पहाड़ियों पर फैला हुआ है और इसके मध्य में ओकू झील (Lake Oku) स्थित है। यह अफ़्रीका के अंतिम बचे पहाड़ी-वनों में से एक है और अपने अनूठे प्राणी व पक्षी जीवन के लिये संरक्षण प्रयासों का केन्द्र बना हुआ है।BirdLife International: Kilum-Ijim Forest Project , Cameroon

 इन्हें भी देखें 
 वर्षावन

 सन्दर्भ 

श्रेणी:अफ़्रीका के वर्षावन
श्रेणी:कैमरून के वन
ऑस्ट्रेलिया की अर्थव्यवस्था

thumb|ऑस्ट्रेलिया की अर्थव्यवस्था का केन्द्र सिडनी
ऑस्ट्रेलिया की अर्थव्यवस्था विश्व की सबसे बड़ी अर्थव्यवस्थाओं में से एक है और ऑस्ट्रेलिया एक विकसित औद्योगिक देश समझा जाता है। सन् २०१४ में इसका सकल घरेलू उत्पाद (GDP) १५.२५ खरब (१.५२५ ट्रिलियन) अमेरिकी डॉलर था और इसकी कुल सम्पत्ति ६४ खरब डॉलर थी। २०१२ में क्रय शक्ति समता (purchasing power parity) के अनुसार यह विश्व की १७वीं सबसे बड़ी और अंकित मूल्य (nominal) के हिसाब से यह १२वीं सबसे बड़ी अर्थव्यवस्था थी।"Central Intelligence Agency ". Cia.gov. Retrieved 14 October 2014.

 आर्थिक क्षेत्र 
अन्य विकसित अर्थव्यवस्थाओं की तरह तृतीयक क्षेत्र ऑस्ट्रेलियाई अर्थव्यवस्था का सबसे बड़ा भाग है और सकल घरेलू उत्पाद का ६८% अंश है। खनन इसका ७% हिस्सा है, क्योंकि ऑस्ट्रेलिया का क्षेत्रफल विशाल है (भारत से लगभग ३ गुना) और उसकी धरती में बहुमूल्य खनिज हैं।"VALUE OF GOODS AND SERVICES PRODUCED BY AUSTRALIAN INDUSTRY ". ABS. Retrieved 7 April 2015. सकल घरेलू उत्पाद का लगभग ५% कृषि से आता है।"Farm Facts ". National Farmers Federation. Retrieved 25 October 2012.

 इन्हें भी देखें 
 सकल घरेलू उत्पाद

 सन्दर्भ 

श्रेणी:ऑस्ट्रेलिया की अर्थव्यवस्था
श्रेणी:ऑस्ट्रेलिया
श्रेणी:ओशिआनिया की अर्थव्यवस्थाएँ
हेसिओद

thumb|Hesiodi Ascraei quaecumque exstant, 1701
हेसिओद प्राचीन यूनान के कवी थे। ऐसा माना जाता है कि ये ७५० ईसा पूर्व और ६५० ईसा पूर्व के बिच जिंदा थे।

श्रेणी:प्राचीन यूनानी कवि
सिलानिओं

thumb|right|150px|Tragic mask in bronze, attributed to Silanion. Museum of Piraeus, Athens, Greece.
thumb|upright|150px|प्लेटो, सिलानिओं के काम की एक रोमन नकल (Glyptothek, Munich)

सिलानिओं प्राचीन यूनान के मशहूर शिल्पकार थे , जिन्होंने करीब चौथी सदी ईसा पूर्व अपना काम किया। ये प्लेटो की मूर्ति बनाने में काफी मशहूर थे। 
सन्दर्भ

 बाहरी कड़ियाँ 

श्रेणी:शिल्पकार
श्रेणी:मूर्तिकार
श्रेणी:यूनान के लोग
पश्चिम गिनीआई निम्नभूमि वन

right|300px|पश्चिम गिनीआई निम्नभूमि वन का विस्तार
पश्चिम गिनीआई निम्नभूमि वन (Western Guinean lowland forests) पश्चिम अफ़्रीका में स्थित एक उष्णकटिबन्धीय एवं उपोष्ण आर्द्र पृथुपर्णी वन क्षेत्र है। यहाँ अटलांटिक महासागर से लेकर कई सौ मील मुख्यभूमि के अन्दर तक निचली ऊँचाई (निम्नभूमि) पर वन फैले हुए हैं। यह जंगल पश्चिमी कोत दिव्वार, लाइबेरिया, दक्षिणपूर्वी गिनी, सिएरा लियोन के अधिकांश भाग और फिर दक्षिणपश्चिमी गिनी में विस्तृत हैं। कोत दिव्वार की सस्सान्द्रा नदी पश्चिम गिनीआई वनों को पूर्वी गिनीआई वनों से अलग करती है।"Western Guinean lowland forests ". Terrestrial Ecoregions. World Wildlife Fund.

 इन्हें भी देखें 
 कोत दिव्वार

 सन्दर्भ 

श्रेणी:अफ़्रीका के वन
श्रेणी:कोत दिव्वार के वन
श्रेणी:सिएरा लियोन के वन
श्रेणी:गिनी के वन
नाग पुष्प

नाग पुष्प एक वनस्पति नहीं है अपितु एक काल्पनिक एवं गढ़ंत पौधा हैं जिसका असलियत में कोई वजूद नहीं है। इसको लेकर अनेकों गलत तथ्य फैलाये जाते हैं जैसे कि यह हिमालय में पाए जाते हैं और यह देखने में शेषनाग की तरह ही दिखते हैं।
असल में यह समुंदरी जीव हैं जो Pennatulacea आर्डर से सम्बन्ध रखते हैं और Sea Pens के नाम से जाने जाते हैं, Pennatulacea में कुल 14 फैमिलीज़ हैं जिसमें कई प्रजातियाँ शामिल हैं। 

नाग पुष्प नाम से गलत प्रचार कुछ अज्ञात स्त्रोतों द्वारा इंटरनेट और मुख्य रूप से सोशल मीडिया पर किया गया बाद में अनेक समाचार एजेंसीज़ में भी इस सुचना को गलत बताते हुए इसपे ख़बरें प्रकाशित की किंतुं इस गलत सूचना का तब तक प्रचार हो गया था.
 
एक भ्रान्ति यह भी है कि इस काल्पनिक पौधे को हिंदू धर्म में भगवान शेषनाग का अंश एवं शिव का रूप माना जाता है किन्तु वास्तविकता में किसी भी ग्रन्थ इत्यादि में इसका कोई उल्लेख नहीं है और ना भगवान शिव से सम्बंधित मन्ह्त्वपूर्ण पुराण 'शिव-पुराण' में भी इस तरह के किसी पुष्प का कोई जिक्र नहीं है।
श्रेणी:काल्पनिक पुष्प
कनाडा का ताइगा

thumb|280px|right|अंतरिक्ष से कनाडा के ताइगा वन गाढ़े हरे रंग में कनाडा के उत्तरी भाग में स्पष्ट दिख रहे हैं
कनाडा का ताइगा (boreal forest of Canada) उत्तर अमेरिका के कनाडा देश का विशाल ताइगा वन है जिसमें पृथ्वी के परिध्रुविय ताइगा वनों का एक बड़ा भाग आता है। क्षेत्रफल के अनुसार कनाडा का लगभग ६०% भूभाग इसमें शामिल है, जो कि भारत के कुल क्षेत्रफल का दोगुना है। कनाडीयाई ताइगा में कोणधारी वृक्ष प्रमुख हैं, जैसे कि प्रसरल (स्प्रूस) और चीड़ (पाइन)। यह वन पूर्व में अटलांटिक महासागर से सटे न्यूफ़िनलैण्ड व लैब्रेडोर प्रान्त से लेकर पश्चिम में कनाडा के संयुक्त राज्य अमेरिका के अलास्का राज्य तक विस्तृत हैं।State of Canada’s Forests: 2004-2005, p. 45, Map "Canada's Boreal Forest" inside back cover

 इन्हें भी देखें 
 ताइगा

 सन्दर्भ 

श्रेणी:कनाडा के वन
श्रेणी:कनाडा का भूगोल
श्रेणी:ताइगा
पाखंब

पाखंब या इबुधोऊ पाखंब एक दिव्य प्राणी हैं जिनके प्रति भारत के मणिपुर क्षेत्र में लोग भारी आस्था रखते हैं। इन्हें अधिकतर सर्प-शरीर और मृग-सींगो रखने वाले एक अझ़दहा (ड्रैगन) के रूप में दर्शाया जाता है। गणतंत्र की स्थापना से पहले जब मणिपुर एक रियासत था तो इन्हें कई राजकीय चिन्हों में दर्शाया जाता था। माना जाता है कि इनका वास तालाबों, पर्वतों, गुफाओं, वनों व अन्य पवित्र स्थानों पर रहता है। मणिपुर के मेइतेइ समुदाय के एक महत्वपूर्ण पूर्वज के बारे में मान्यता है कि वे पाखंगबा के रूप में प्रकट हुए थे।Hastings Encyclopedia of Religion and Ethics, Volume 11

 मेइतेइ पूर्वज 
मान्यता है कि द्वापर युग के अंत में और कलियुग के आरम्भ में बब्रुबाहन का पुत्र हुआ जो दिन में देवताओं और रात में पुरुष का रूप धारण करता था। अन्य वर्णनों में कहा गया है कि "''ब्रह्मदेव नारायण के नाभि-कमल से जन्में, मारीचि मुनि ब्रह्मदेव की भुजाओं से जन्में। मारीचि के पुत्र कश्यप मुनि, कश्यप के पूत्र सूरज, सूरज के पुत्र शबोर्न मुनि, शबोर्न के पुत्र इन्दु मुनि, इन्दु के पुत्र चित्रकेतू, चित्रकेतू के पुत्र चित्रधज, चित्रधज के पुत्र चित्रबीज, चित्रबीज के पुत्र चित्रसर्ब, चित्रसर्ब के पुत्र चित्ररत, चित्ररत के पुत्र चित्रवाणू। चित्रवाणू का कोई पुत्र न होकर चित्रांगदा नामक पुत्री थी। चित्रांगदा के पुत्र बब्रुबाहन। बब्रुबाहन के पुत्र सूप्रबाहू और सूप्रबाहू के पुत्र पाखंगबा (जोबिस्ता) थे। पाखंगबा मणिपुर के पहले सम्राट बने।"The Meitheis, Thomas Callan Hodson, D. Nutt, 1908

 चित्रदीर्घा 
thumb|235px|पोउबी लइ पफल - पाखंगबा का एक रूपthumb|235px|मणिपुर की राजधानी इम्फाल में पाखंगबा की एक प्रज्वलित प्रतिमाthumb|260px|कंगला महल के सामने दो खड़े कंगला-से - १८९१ के युद्ध में ध्वस्त होने के बाद इनका नवनिर्माण किया गयाthumb|260px|भारत में गणतांत्रिक व्यवस्था लागू होने से पूर्व का मणिपुर राजघराने का ध्वज, जिसमें पाखंगबा प्रदर्शित हैं

 इन्हें भी देखें 
 मेइतेइ लोग
 कंगला महल
 अझ़दहा

 सन्दर्भ 

श्रेणी:मणिपुर
श्रेणी:मैतै देवी-देवता
श्रेणी:अझ़दहे
श्रेणी:सृष्टा देवता
शिवनारायण चन्द्रपॉल

thumb|शिवनारायण चन्द्रपॉल

शिवनारायण चन्द्रपॉल (जन्म १६ अगस्त १९७४) भारतीय वंश के गुयाना क्रिकेटर और वेस्टइंडीज के पूर्व अंतरराष्ट्रीय क्रिकेट और कप्तान हैं। वह अपने दौर के महानतम बल्लेबाजों में से एक के रूप में माने जाते है। चन्द्रपॉल वेस्टइंडीज के लिए १०० टेस्ट खेलने वाले पहले इंडो-कैरिबियन खिलाड़ी हैं, और भारत के सचिन तेंदुलकर और श्रीलंका के सनथ जयसूर्या के बाद दो दशक से अधिक के अंतरराष्ट्रीय करियर के साथ तीसरे खिलाड़ी हैं।

चन्द्रपॉल ने १४ टेस्ट और १६ एक दिवसीय अंतर्राष्ट्रीय (वनडे) मैचों में वेस्टइंडीज की कप्तानी की। एक बाएं हाथ के बल्लेबाज होने के रूप में चंद्रपॉल अपने अपरंपरागत बल्लेबाजी रुख के लिए जाने जाते हैं। उन्होंने अंतर्राष्ट्रीय क्रिकेट में २०,००० रन बनाए हैं, और २००८ में उन्हें इंटरनेशनल क्रिकेट काउंसिल द्वारा वर्ष के पांच क्रिकेटरों में से एक के रूप में नामित किया गया था, जिन्हें विज्डन क्रिकेटर्स अल्मनाक, और सर गारफील्ड सोबर्स ट्रॉफी (आईसीसी प्लेयर ऑफ़ द ईयर) से सम्मानित किया गया।

चन्द्रपॉल ने १९ साल की उम्र में अंतर्राष्ट्रीय क्रिकेट में पदार्पण किया, लेकिन तीन साल तक अंतरराष्ट्रीय क्रिकेट में शतक नहीं बना पाए थे, जिससे कुछ हद तक आलोचना हुई थी। अपने करियर की शुरुआत में, वह काफी समय तक चोटों से त्रस्त रहे थे। चन्द्रपॉल अभी ११,८६७ रनों के साथ टेस्ट क्रिकेट में आठवें सबसे ज्यादा रन बनाने वाले बल्लेबाज है। 

खराब प्रदर्शन के कारण, २०१५ में चन्द्रपॉल को वेस्टइंडीज टीम से बाहर कर दिया गया था। उसके बाद, उन्होंने २०१६ में, ४१ साल की उम्र में, विदाई के बिना, अंतर्राष्ट्रीय क्रिकेट से संन्यास की घोषणा की। उन्होंने अपने आखिरी टेस्ट पारी में खाता भी नहीं खोला था जो इंग्लैंड के खिलाफ ब्रिजटाउन में १ मई २०१५ को मुकाबला खेला गया था।

अंतरराष्ट्रीय करियर

शिवनारायण चन्द्रपॉल के अगर ओवरऑल क्रिकेट रिकॉर्ड पर नजर डालें तो उन्होंने १६४ टेस्ट मैच खेले। जिसमें २८० पारियों में ५१.३७ की औसत से ११,८६७ रन बनाए थे। इस दौरान उन्होंने कुल ३० शतक और ६६ अर्धशतक बनाए जिसमें इनका सबसे बड़ा स्कोर नाबाद २०३ रन है। वहीं २६८ वनडे मैचों की २५१ पारियों में उन्होंने ४१.०६ की औसत से ८७७८ रन बनाए जिसमें ११ शतक और ५९ अर्धशतक रहे। वनडे में चंद्रपॉल का सर्वाधिक स्कोर १५० रन है।

उन्होंने अपना आखिरी टेस्ट मैच इंग्लैंड के खिलाफ ब्रिजटाउन में १ से ३ मई २०१५ को खेला। वहीं अपना अंतिम एक दिवसीय अंतरराष्ट्रीय मुकाबला पाकिस्तान के खिलाफ २३ मई २०११ को ढाका में खेला था। तो ट्वेन्टी-२० अंतरराष्ट्रीय में उन्होंने २२ मैचों की २२ पारियों में ३४३ रन बनाए और अंतिम मुकाबला २०१० में दक्षिण अफ्रीका के खिलाफ खेला था।

सन्दर्भ

श्रेणी:वेस्ट इंडीज़ के क्रिकेट खिलाड़ी
श्रेणी:जीवित लोग
श्रेणी:1974 में जन्मे लोग
श्रेणी:क्रिकेट खिलाड़ी
श्रेणी:बाएं हाथ के बल्लेबाज
मैक्मरडो खाड़ी

thumb|upright=1.35|मैक्मरडो खाड़ी का मानचित्र
मैक्मरडो खाड़ी (McMurdo Sound) अंटार्कटिका में एक ५५ किमी चौड़ी बर्फ़ग्रस्त खाड़ी है। इसके जल उत्तर में रॉस सागर से मिलते हैं। मैक्मरडो खाड़ी का अधिकांश हिस्सा मैक्मरडो हिमचट्टान से ढका हुआ है लेकिन कुछ अंश नौगम्य है, यानि उसपर नौका चलाई जा सकती है। वास्तव में यह विश्व का दक्षिणतम नौगम्य जलाशय है। मैक्मरडो खाड़ी के पश्चिमी छोर पर रॉयल सोसाइटी पर्वतमाला है और पूर्व में रॉस द्वीप है। रॉस द्वीप पर ३,७९४ मीटर ऊँचा एरेबस ज्वालामुखी स्थित है, जो अंटार्कटिका का दूसरा सबसे ऊँचा ज्वालामुखी है और दुनिया का दक्षिणतम सक्रीय ज्वालामुखी भी है। इसी द्वीप पर संयुक्त राज्य अमेरिका का मैक्मरडो स्टेशन नामक अनुसंधान केन्द्र है जो अंटार्कटिका का सबसे बड़ा मानवीय बसेरा भी है। मैक्मरडो खाड़ी के तट का केवल १०% बर्फ़ से मुक्त है।"Maritime Professional - McMurdo Sound ". March 14, 2014. Retrieved November 1, 2014.Christine Elliott (May 2005). "Antarctica, Scott Base and its environs". New Zealand Geographer 61 (1): 68–76. doi:10.1111/j.1745-7939.2005.00005.x. Retrieved 23 May 2007.

 इन्हें भी देखें 
 मैक्मरडो हिमचट्टान
 रॉस सागर
 अंटार्कटिका

 सन्दर्भ 

श्रेणी:अंटार्कटिका की खाड़ियाँ
हिमचट्टान

400px|thumb|अंटार्कटिका की रॉस हिमचट्टान
हिमचट्टान (ice shelf) बर्फ़ का एक तैरता हुआ तख़्ता होता है जो किसी हिमानी (ग्लेशियर) या हिमचादर के ज़मीन से समुद्र की सतह पर बह जाने से बन जाता है। हिमचट्टाने केवल अंटार्कटिका, ग्रीनलैण्ड और कनाडा में मिलती हैं। हिमचट्टानों की मोटाई १०० से १००० मीटर तक की होती है। पृथ्वी के ठंडे समुद्री क्षेत्रों पर (जैसे कि आर्कटिक महासागर में) स्वयं भी बर्फ़ बनती है लेकिन इसकी मोटाई लेवल ३ मीटर तक की होती है।Greve, R.; Blatter, H. (2009). Dynamics of Ice Sheets and Glaciers. Springer. doi:10.1007/978-3-642-03415-2. ISBN 978-3-642-03414-5.Hattersley-Smith, G. The Ward Hunt Ice Shelf: recent changes of the ice front. Journal of Glaciology 4:415-424. 1963. जब साधारण बर्फ़ पानी पर तैरती है तो उसका एक-सातवाँ (१/७) हिस्सा पानी के ऊपर होता है, लेकिन हिमानियों की बर्फ़ साधारण बर्फ़ से अधिक घनी होने के कारण हिमचट्टानों का केवल एक-नौवाँ (१/९) भाग ही पानी से ऊपर होता है।

 इन्हें भी देखें 
 हिमानी
 हिमचादर
 बर्फ़ की टोपी

 सन्दर्भ 

*
श्रेणी:बर्फ़
श्रेणी:बर्फ़ समूह
हिमचादर

370px|thumb|ग्रीनलैण्ड के पूर्वी तट पर हिमचादर का दृश्य
370px|thumb|अंतरिक्ष से अंटार्कटिका का दृश्य
हिमचादर (ice sheet) हिमानी (ग्लेशियर) बर्फ़ का एक बड़ा समूह होता है जो धरती को ढके और कम-से-कम ५०,००० वर्ग किमी क्षेत्रफल पर विस्तृत हो। तुलना के लिये यह भारत के पंजाब राज्य के क्षेत्रफल के लगभग बराबर है। वर्तमानकाल में हिमचादरें केवल अंटार्कटिका और ग्रीनलैण्ड में मिलती हैं, लेकिन पिछले हिमयुग में उत्तर अमेरिका के अधिकांश भाग पर लौरेनटाइड हिमचादर, उत्तरी यूरोप पर विशेली हिमचादर और दक्षिणी दक्षिण अमेरिका पर पैतागोनियाई हिमचादर फैली हुई थी।Some physical characteristics of ice on Earth, Climate Change 2001 : Working Group I: The Scientific Basis. Intergovernmental Panel on Climate Change (IPCC)

क्षेत्रफल में हिमचादरें हिमचट्टानों और हिमानियों से बड़ी होती हैं। ५०,००० वर्ग किमी से कम आकार की हिमचादर को बर्फ़ की टोपी (ice cap) कहते हैं।"Glossary of Important Terms in Glacial Geology ". Retrieved 2006-08-22.

 अंटार्कटिक हिमचादर 

अंटार्कटिका के महाद्वीप पर स्थित अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।

पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।

 ग्रीनलैण्ड हिमचादर 

ग्रीनलैण्ड हिमचादर ग्रीनलैण्ड के ८२% क्षेत्रफल पर विस्तृत है और अगर यह पूरी तरह पिघले तो समुद्री-सतह को ७.२ मीटर अधिक ऊँचा कर देगी। यह अनुमान है कि भूमंडलीय ऊष्मीकरण (ग्लोबल वार्मिन्ग) के कारण हर वर्ष ग्रीनलैण्ड हिमचादर का २३९ घन किमी (५७.३ घन मील) पिघल रहा है।Greenland melt 'speeding up' , BBC News, 11 August 2006

 इन्हें भी देखें 
 बर्फ़ की टोपी
 हिमचट्टान

 सन्दर्भ 

श्रेणी:बर्फ़ समूह
श्रेणी:हिमचादरें
श्रेणी:बर्फ़
श्रेणी:हिमानी विज्ञान
श्रेणी:जलवायु
श्रेणी:कॉमन्स पर निर्वाचित चित्र युक्त लेख
रॉस हिमचट्टान

370px|thumb|अंटार्कटिका के मानचित्र पर रॉस हिमचट्टान की स्थिति (लाल रंग द्वारा अंकित)
रॉस हिमचट्टान (Ross Ice Shelf) अंटार्कटिका की सबसे बड़ी हिमचट्टान है। इसका क्षेत्रफल लगभग ४,८७,००० वर्ग किमी (१,८८,००० वर्ग मील) है और चौड़ाई लगभग ८०० किमी (५०० मील) है। तुलना के लिये यह क़रीब फ़्रान्स देश के बराबर या भारत के उत्तराखण्ड, उत्तर प्रदेश, बिहार व झारखण्ड राज्यों के मिलाकर कुल क्ष्रेत्रफल के बराबर है। इसकी कुल मोटाई कई सौ मीटर है लेकिन हिमचट्टानों की ९०% प्रतिशत मोटाई पानी के नीचे होती है, इसलिये सागर के पानी के ऊपर यह हिमचट्टान १५ से ५० मीटर (५० से १६० फ़ुट) ऊची दिखती है। इसका रॉस सागर की तरफ़ का खुला किनारा लगभग ६०० किलोमीटर (३७० मील) लम्बा है।"Antarctic Hazards ". British Antarctic Survey. Retrieved July 2015.

 चित्रदीर्घा 
thumb|235px|सन् २००१ में रॉस हिमचट्टान की एक खाई मेंthumb|235px|हिमचट्टान के मुख का एक अंशthumb|260px|१९९७ में रॉस हिमचट्टान के मुख का नज़ाराthumb|260px|हिमचट्टान का एक दृश्य

 इन्हें भी देखें 
 मैक्मरडो हिमचट्टान
 हिमचट्टान
 मैक्मरडो खाड़ी

 सन्दर्भ 

श्रेणी:हिमचट्टाने
श्रेणी:अंटार्कटिका की हिमचट्टाने
मैक्मरडो हिमचट्टान

370px|thumb|मैक्मरडो स्टेशन के पास मैक्मरडो हिमचट्टान का अंश
मैक्मरडो हिमचट्टान (McMurdo Ice Shelf) अंटार्कटिका की रॉस हिमचट्टान का एक भाग है जो उत्तर में मैक्मरडो खाड़ी और रॉस द्वीप और दक्षिण में मिन्ना चट्टान के बीच में स्थित है।"Antarctic Hazards ". British Antarctic Survey. Retrieved July 2015.

 इन्हें भी देखें 
 रॉस हिमचट्टान
 मैक्मरडो खाड़ी

 सन्दर्भ 

श्रेणी:हिमचट्टाने
श्रेणी:अंटार्कटिका की हिमचट्टाने
श्रेणी:विक्टोरिया धरती की स्थलाकृतियाँ
रॉस द्वीप, अंटार्कटिका

यदी आप भारत के अण्डमान व निकोबार द्वीपसमूह में स्थित इसी नाम के द्वीप पर जानकारी ढूंढ रहे हैं तो रॉस द्वीप का लेख देखिये
रॉस द्वीप (Ross Island) अंटार्कटिका महाद्वीप की मुख्यभूमि के समीप चार ज्वालामुखियों द्वारा बनाया गया एक द्वीप है। यह अंटार्कटिका के विक्टोरिया धरती नामक क्षेत्र में रॉस सागर की मैक्मरडो खाड़ी में स्थित है।

 भूगोल 
मैक्मरडो खाड़ी का अधिकांश भाग बर्फ़ग्रस्त रहता है और मैक्मरडो हिमचट्टान इतनी चौड़ी है कि देखने से अक्सर रॉस द्वीप टापू न होकर अंटार्कटिका की मुख्यभूमि से जुड़ा हुआ धरती का अंश ही लगता है। इस द्वीप का क्षेत्रफल २,४६० वर्ग कि॰मी॰ (९५० वर्ग मील) है जिसमें से बहुत थोड़ा ही बर्फ़ से मुक्त है। ३,७९४ मीटर (१२,४४८ फ़ुट) ऊँचा एरेबस ज्वालामुखी (Mount Erebus) इसी द्वीप पर स्थित है और यह हमारे ग्रह का दक्षिणतम सक्रिय ज्वालामुखी है। ३,२३० मीटर (१०,५९७ फ़ुट) ऊँचा टेरर ज्वालामुखी (Mount Terror), जो मूर्छित है, भी यहीं खड़ा हुआ है। इनके अलावा बर्ड पर्वत (Mount Bird) और ऐबट पर्वत (Abbot Peak) इस द्वीप पर हैं और बर्ड पर्वत पर हिमानियाँ (ग्लेशियर) चलती हैं। अपने छोटे आकार के बावजूद, रॉस द्वीप की औसत ऊँचाई विश्व के अन्य किसी भी द्वीप से अधिक है।Antarctica and the Arctic Circle: A Geographic Encyclopedia of the Earth's Polar Regions, Andrew Jon Hund, ABC-CLIO, 2014, ISBN 9781610693936

 इन्हें भी देखें 
 मैक्मरडो हिमचट्टान
 रॉस सागर

 सन्दर्भ 

श्रेणी:अंटार्कटिका के द्वीप
श्रेणी:विक्टोरिया धरती
श्रेणी:दक्षिणध्रुवीय महासागर के द्वीप
नेपाली रुपया

thumb|दो रुपय के सिक्कें
रुपया () नेपाल का आधिकारिक मुद्रा है। वर्तमान मुद्रा का कोड है आईएसओ ४२१७ NPR और इसका सामान्यत: चिह्न रु॰ है। नेपाली रुपया १०० पैसों में बँटे हुए हैं। नेपाल राष्ट्र बैंक द्वारा इस मुद्रा के निर्गमन पर नियंत्रण रहता है। कई अन्य राष्ट्रों के मुद्रा भी रुपया कहलाते हैं। नेपाली मुद्रा का भारतीय रुपया के साथ स्थिर विनिमय है।

इतिहास
नेपाल में प्राचीन काल में, स्वर्ण मुद्रा या चाँदी के सिक्के चलते थे। ५० पैसे के सिक्के को मोहर बोलते थे तथा अपने मुद्रा में गुरु गोरखनाथ के नाम व पादुका अंकित करते थे। आज भी यही होता है। शाह वंशीय राजायें गुरु गोरखनाथके भक्त थे। सारे कार्य उनके अनुमति पश्चात् ही किया करते थे। उन्होनें अपने मुद्रा में श्री श्री भवानी और श्री श्री श्री गोरखनाथ लिखा था और गोरख पादुका अंकित किया था। पृथ्वीराज पोख्रेल
नेपाली रुपया १९३२ से चलन में आया इसके पहले ताँबे के नेपाली मोहर चलन में थें जो दो मोहर = एक रुपया होते थें। शुरु में, नेपाली रुपया नेपाली भाषा में मोहरु कहलाता था। नेपाली रुपये का मूल्यांकन भारतीय रुपया के साथ १९३२ में १.६ नेपाली रुपया = १ के दर से स्थिर विनिमय स्थापित किया गया। 

बैंकनोट

17 सितम्बर 1945 में सरकार ने 5, 10 और 100 रुपये के नोट जारी किये जिसे नेपाली में मोहरु नाम दिया गया था 

बिरेन्द्र बिर बिक्रम शाह के रजत जयंती के अवसर पर 25 और 250 के नोट 1997 में जारी किये गये थें।

2007 से नेपाली रुपया बैंकनोट पेरुम पेरुरी के द्वारा उत्पादित किया जा रहा है, जो इंडोनेशिया कि राष्ट्रिय टकसाल पब्लिक कम्पनी है। 

इन्हें भी देखें
 नेपाल की अर्थव्यवस्था
 नेपाली सिक्के
 नेपाली बैंकनोट

सन्दर्भ

Sources

 
 

बाहरी कड़ियाँ

रुपया, नेपाली
श्रेणी:स्थिर विनिमय दर
श्रेणी:नेपाल की मुद्रा
ईद गाह

right|thumb|250x250px|सऊदी अरब के शहर जेद्दा में एक खुली मस्जिद 
right|thumb|250x250px|सिलहेट का शाही ईद गाह 
ईद गाह  या ईदगाह (उर्दू: عید گاہ‎) : दक्षिण एशिया में उपयोगित इसलामी संस्कृती का एक शब्द है। ईद उल-फ़ित्र और ईद अल-अज़हा के पर्वों के अवसर पर, शहर एवं गाँव के बाहर, सामूहिक प्रार्थनाओं के लिये उपयोग किये जाने वाला स्थल या मैदान। खास तौर पर रमज़ान, ईद   और बक़र ईद के मौक़ों पर यहां नमाज़ (सलात) पढ़ी जाती है, जिसे ईद की नमाज़ भी कहा जाता है।  साधारण तौर पर जहां रोज़ाना पांच वक़्त की नमाज़ पढ़ी जाती है उस स्थल को मस्जिद कहते हैं,और जिस स्थान पर केवल ईद एवं ईद अल-अज़हा की नमाज़ पढ़ी जाती है उसे ईदगाह कहते हैं। 
 

इसलामी परंपरा के अनुसार यह माना जाता है कि हज़रत मुहम्मद ने ईद की नमाज़ हमेशा खुले मैदान के बनी ईदगाह मे  अदा की थी, इस लिये इस नमाज़ को ईद गाह पर अदा करना सुन्नत (प्रेशित का तरीक़ा) माना जाता है।  

 यह भी देखिये 
 ईद उल-फ़ितर
 ईद अल-अज़हा
 ईद की नमाज़

 सन्दर्भ 

श्रेणी:इस्लाम
श्रेणी:इस्लामी संस्कृति
श्रेणी:ईद
केन्या क्रिकेट टीम

thumb|केन्या देश का झंडा

केन्या एक क्रिकेट टीम है जो  एक दिवसीय अंतरराष्ट्रीय ,टेस्ट क्रिकेट तथा ट्वेन्टी ट्वेन्टी प्रारूप में खेलती है। 

सन्दर्भ

श्रेणी:क्रिकेट टीम
श्रेणी:क्रिकेट
पलामू के दुर्ग

right|thumb|300px|पलामू दुर्ग
पलामू में दो दुर्ग हैं जो वर्तमान समय में कुछ जर्जर हो चुके है, लेकिन ये आज भी इस क्षेत्र की शान हैं और पर्यटकों के लिए प्रमुख आकर्षण केंद्र भी। इन किलों को 'पुराना किला' और 'नया किला' कहा जाता है।
ये दुर्ग चेरो राजवंश के राजाओं की देन हैं। इस किले को राजा मेदिनी राय ने बनवाया था।

पलामू के मुख्यालय मेदिनीनगर (डाल्टनगंज) के दक्षिण दिशा में कोयल नदी के तट पर अवस्थित शाहपुर किला पलामू इतिहास के सैकड़ों वर्षों की स्मृतियों को समेटे बद्हाल अवस्था में खड़ा है। स्थानीय लोग इस किले को 'चलानी किला' भी कहतें हैं। इतिहास के अनुसार इसका निर्माण 1766-1770 के आसपास चेरोवंशीय राजा गोपाल राय ने करवाया था और चेरो सत्ता के अवसान काल के दौरान पलामू का सम्राज्य को यहीं से संचालित किया जाता था। सन् 1771 में पलामू किला पर अंग्रेजों के आक्रमण और नियंत्रणाधीन होने के बाद शाहपुर किला ही राजा का निवास स्थान बना।

कहा जाता है कि इस किले से सुरंग के रूप में एक गुप्त मार्ग पलामू किला तक जाता था। इस किले में चेरो वंश के अंतिम शासक राजा चुड़ामन राय और उनकी पत्नी चंद्रावती देवी की प्रतिमा स्थापित की गई है। शाहपुर मुख्य मार्ग पर स्थित इस किले से कोयल नदी समेत मेदिनीनगर क्षेत्र के मनोहारी प्राकृतिक दृश्य को देखा जा सकता है। कुछ वर्ष पूर्व इस किले को पुरातात्विक महत्व का घोषित किया गया हैं लेकिन इसके बावजूद भी यह चेरोवंशीय साम्राज्य के वैभवशाली इतिहास का मूक साक्षी अपनी दुर्दशा पर सिसकता नजर आता है।पलामू के बनते बिगड़ते इतिहास का गवाह है शाहपुर दुर्ग

सन्दर्भ

श्रेणी:भारत में दुर्ग
श्रेणी:झारखंड में दुर्ग
शाकिब अल हसन

thumb|right|250px
खंदकर शाकिब अल हसन (बांग्ला: খন্দকার সাকিব আল হাসান), जन्म :२४ मार्च १९८७ ,मागुरा ,खुलना ,बांग्लादेश। एक क्रिकेट खिलाड़ी है जो  बांग्लादेश क्रिकेट टीम के लिए खेलते हैं। 
शाकिब एक हरफनमौला खिलाडी़ है जो बाएं हाथ से बल्लेबाजी तथा गेंदबाजी करते हैं।  साथ ही ये बांग्लादेश क्रिकेट टीम के कप्तान है। इंडियन प्रीमियर लीग में पहले ये कोलकाता नाइट राइडर्स के लिए खेलते थे जबकि २०१८ इंडियन प्रीमियर लीग में इन्हें सनराइजर्स हैदराबाद ने नीलामी में खरीद लिया था।। साथ ही  ये वर्तमान में ऑल-राउन्डर खिलाड़ियों में शीर्ष पर है।

सन्दर्भ

श्रेणी:बांग्लादेश के क्रिकेट खिलाड़ी
श्रेणी:क्रिकेट खिलाड़ी
श्रेणी:जीवित लोग
श्रेणी:1987 में जन्मे लोग
श्रेणी:बांग्लादेश के लोग
श्रेणी:खुलना के लोग
श्रेणी:बांग्लादेश के वनडे क्रिकेट खिलाड़ी
श्रेणी:सनराइजर्स हैदराबाद के क्रिकेट खिलाड़ी
परशु

250px|right|thumb|परशुराम, जो सदा अपने हाथों में परशु धारण किये रहते थे।
परशु एक हथियार है जो कुल्हाड़ी से मिलता-जुलता है। यह संस्कृत शब्द है, इसे हिन्दी में (तद्भव शब्द) 'फरसा' कहते हैं। देवताओं में परशु भगवान शिव के सबसे छोटे पुत्र भगवान गणपति धारण करतें हैं और भगवान विष्णु के अवतार भगवान श्री जमदग्निनन्दन परशुराम भी धारण करतें हैं और स्वयं भगवान शिव भी परशु धारण करतें हैं। महाभारत में अश्विनी कुमार दस्र के पुत्र सहदेव परशु चलाने में निपूर्ण थे।

में बह निपूर्ण थे। णुत

श्रेणी:हथियार
सुकेत रियासत

सुकेत भारत में अंग्रेजी राज के समय एक रियासत थी, जिसकी राजधानी  पांगणा (सुरही इलाके में ) में थी। तब यह रियासत "पंजाब हिल स्टेट्स" का हिस्सा थी। १९५८ में सुकेत के तत्कालीन राजा लक्ष्मण सेन ने "इंस्ट्रूमेंट ऑफ अक्सीशन" पर हस्ताक्षर किया, जिसके बाद सुकेत भारत का हिस्सा बन गया। सुकेत और मण्डी रियासत को मिलाकर मण्डी जिले का गठन किया गया, जो वर्तमान में हिमाचल प्रदेश में है। इसकी स्थापना १२४१ मे वीरसेन ने की थी |

 सुकेत के राजा 
 १६६३ - १७२१ जीत सेन (मृत्यु १७२१)
 १७२१ - १७४८ गरुड़ सेन (१६९३ - १७४८)
 १७४८ - १७६२ भीकम सेन (मृत्यु १७६२) (अफ़ग़ान आक्रमण)
 १७६२ - १७९१ रंजीत सेन (मृत्यु १७९१)
 १७९१ - १८३८ बिक्रम सेन द्वितीय (मृत्यु १८३८)
 १८३८ - १८७६ उग्र सेन द्वितीय (मृत्यु १८७६)
 १८७६ - अप्रैल १८७८ रुद्र सेन (१८२८ - १८८६)
 १८७८ - १८७९ अरिमर्दन सेन (१८६३ - १८७९)
 २९ मार्च १८७९ - २७ मई १९०८ दश्त निकंदन सेन (१८६५ - १९०८)
 २९ मार्च १८७९ - १८८४ मुंशी हरदयाल सिंह
 २७ मई १९०८ - १२ अक्टूबर १९१९ सर भीम सेन (१८८५ - १९१९)
 १३ अक्टूबर १९१९ - १५ अगस्त १९५७ लक्ष्मण सेन (१८९५ - १९७०)

 संदर्भ 
 B. R. Beotra, ed. Gazetteer of the Suket State. (1927)

श्रेणी:भारत की रियासतें
स्वामी विरजानन्द (रामकृष्ण मिशन)

thumb|208x208px|स्वामी विरजानन्द
स्वामी विरजानन्द (10 जून 1873 – 30 मई 1951) रामकृष्ण मिशन के पूर्व अध्यक्ष थे। उनका मूल नाम कलिकृष्ण बसु था। वे सारदा देवी के शिष्य थे। 

इन्हें भी देखें
स्वामी विरजानन्द (स्वामी दयानन्द सरस्वती के गुरु)

श्रेणी:रामकृष्ण मिशन के स्वामी
श्रेणी:1873 में जन्मे लोग
श्रेणी:1951 में निधन
दिन-रात क्रिकेट

thumb|right|200px|दिन-रात क्रिकेट मैच का एक दृश्य ट्रेंट ब्रीज का
दिन-रात क्रिकेट (अंग्रेजी : Day/Night Cricket और Floodlight Cricket) जो कि आमतौर पर दिन और रात में खेले जाने वाले क्रिकेट मैचों को कहा जाता है।  दिन - रात का पहला मैच प्रथम श्रेणी क्रिकेट के तहत १९९४ में खेला गया था।
अभी वर्तमान में लगभग ७० से ८० प्रतिशत तक दिन-रात में ही मैच खेले जाते हैं। २०११ आईसीसी क्रिकेट विश्व कप जो कि भारत ,बांग्लादेश तथा श्रीलंका में आयोजित किया गया था उनके लगभग आधे मैच दिन-रात में खेले गए थे।  २०१५ में ऑस्ट्रेलिया तथा न्यूज़ीलैंड में आयोजित किया गया २०१५ आईसीसी क्रिकेट विश्व कप के मैच भी दिन-रात खेले गए थे।

सन्दर्भ

श्रेणी:क्रिकेट
ओवर (क्रिकेट)

thumb|दो गेंदबाजों द्वारा फेंके गए ओवरों और मेडन ओवरों की संख्या दिखाने वाला स्कोरबोर्ड।
ओवर जिसे अंग्रेजी में भी (over) कहा जाता है ,क्रिकेट मैचों का एक छः गेंदों का कोष्ठक होता है History of over  अभिगमन तिथि: ४ मार्च २०१६Cricket rules  अभिगमन तिथि : ४ मार्च २०१६ जिसमें एक गेंदबाज लगातार छः गेंदे फैंकता है फिर जैसे ही छः गेंदे पूरी हो जाती है तब अंपायर ओवर बोल देता है। Overs Cricket  अभिगमन तिथि : ४ मार्च २०१६इसके बाद नया गेंदबाज गेंदबाजी करने आता है। 

सबसे पहले क्रिकेट मैचों में १८८८ के आसपास एक ओवर में ४ गेंदे ही फैंकी जाती थी लेकिन १९७८ के बाद से अभी तक एक ओवर में छः गेंदे ही फैंकी जाती है। 
सन्दर्भ

श्रेणी:क्रिकेट शब्दावली
श्रेणी:क्रिकेट
विकेट

thumb|right|200px

विकेट एक अंग्रेजी भाषा का शब्द है जिसका उल्लेख आमतौर पर क्रिकेट नामक खेल में किया जाता है। law of cricket  अभिगमन तिथि : 4 मार्च 2016Wickets  अभिगमन तिथि : ४ मार्च २०२६

सन्दर्भ
मुशफिकुर रहीम

thumb|right|100px
मुशफिकुर रहीम (अंग्रेजी :Mushfiqur Rahim) (जन्म:०९ मई १९८८) बोग्रा बांग्लादेश। बांग्लादेश क्रिकेट टीम के खिलाड़ी है जो Mushfiqur Rahim to miss Masters exams for Pakistan tour  अभिगमन तिथि :४ मार्च २०१६ विकेट-कीपर है। मुशफिकुर रहीम बांग्लादेश क्रिकेट टीम की कप्तानी भी कर चूके है। Mushfiqur Rahim about on espncricinfo  अभिगमन तिथि: ४ मार्च २०१६Mushfiqur Rahim  अभिगमन तिथि: ४ मार्च २०१६

सन्दर्भ

श्रेणी:जीवित लोग
श्रेणी:1988 में जन्मे लोग
श्रेणी:बांग्लादेश के क्रिकेट खिलाड़ी
श्रेणी:क्रिकेट खिलाड़ी
श्रेणी:बांग्लादेश के वनडे क्रिकेट खिलाड़ी
जेल जेट कर्तक

thumb|upright|जल जेट कर्तक का एक आरेख #1: उच्च दाब वाला जल प्रवेशक #2: jewel (ruby or diamond). #3: abrasive (garnet). #4: mixing tube. #5: guard. #6: cutting water jet. #7: cut material

जल जेट कर्तक (water jet cutter) एक औद्योगिक औजार है जो अनेकों परकार के पदार्थों को काट सकता है। काटने के लिये यह उच्च दाब वाले जल के जेट (प्रधार) का उपयोग करता है या जल और किसी अपघर्षी पदार्थ के मिश्रण वाले जेट का उपयोग करता है। 

सन्दर्भ
श्रेणी:कर्तन औजार
अंटार्कटिक सन्धि तंत्र

400px|right|thumb|
 
अण्टार्कटिक सन्धि तन्त्र (Antarctic Treaty System) दिसम्बर १, १९५९ में हस्ताक्षरित होने वाली अण्टार्कटिक सन्धि (Antarctic Treaty) और उस से सम्बन्धित समझौतों का सामूहिक नाम है।  अण्टार्कटिक पृथ्वी का इकलौता महाद्वीप है जहाँ कोई मनुष्य मूल रूप से नहीं रहता था और यह सन्धि व्यवस्था अण्टार्कटिका के विषय में सभी अन्तरराष्ट्रीय सम्बन्धों को निर्धारित करता है। अंटार्कटिक सन्धि १९६१ से लागू हुई और सन् २०१६ तक इसपर ५३ देश हस्ताक्षर कर चुके थे।"The Antarctic Treaty " (PDF). United States Department of State. 2012-03-01. Retrieved 2014-03-12. इस सन्धि के अन्तर्गत अण्टार्कटिका को एक वैज्ञानिक संरक्षित क्षेत्र घोषित कर दिया गया और इस महाद्वीप पर किसी भी प्रकार की सैनिक कार्यवाई पर पाबन्दी लगा दी गई। साथ ही अण्टार्कटिका के मामलों पर निर्णय करने के लिये एक वार्षिक "अण्टार्कटिक सन्धि परामर्श बैठक" (Antarctic Treaty Consultative Meeting या ATCM) की परम्परा चालू की गयी।

 सम्प्रभुता वर्जित 
जब सन्धि पर पहले हस्ताक्षर हुए तब सात देश अण्टार्कटिका के अलग-अलग क्षेत्रों पर अपनी सम्प्रभुता का दावा करते थे, यानि उन क्षेत्रों को अपने देशों का भाग बताते थे। सन्धि ने यह कहा कि कोई भी हस्ताक्षर करने वाला न तो अपने दावे से हट रहा है, न किसी और का दावा मान रहा है और न ही कोई नया दावा करेगा। मिसाल के लिये फ्रांस अण्टार्कटिका के आदेली धरती नामक क्षेत्र को अपना हिस्सा मानता है लेकिन सन्धि के अन्तर्गत वह इस दावे को किसी और से मनवाने में अक्षम है। वहीं भारत अण्टार्कटिका के किसी भी क्षेत्र पर किसी भी देश की प्रभुता नहीं स्वीकारता और पूरे महाद्वीप को पूर्ण मानव जाति की सम्पत्ति मानता है।

 दो प्रकार के सदस्य देश 
अंटार्कटिक सन्धि में दो प्रकार के सदस्य देश हैं - परामर्शी (consultative) और अपरामर्शी (non-consultative)। सन्धि के अनुसार जब हर साल अंटार्कटिक सन्धि परामर्श बैठक होती है तो परामर्शी देशों को प्रस्तावों पर वोट देने का अधिकार होता है लेकिन अपरामर्शी सदस्यों को यह अधिकार नहीं होता। परामर्शी सदस्य बनने के लिये किसी देश को यह दिखाना होता है कि वह अंटार्कटिका में अनुसंधान करने में सक्रीय है। इस सक्रीयता का एक पहलू अंटार्कटिका में अनुसंधान केन्द्र स्थापित करना होता है जहाँ उस देश के वैज्ञानिक दस्ते रहकर काम कर सकें। अंटार्कटिका का वातावरण कठोर है और वहाँ पहुँचना भी दुर्गम है इसलिये यह कम ही देश कर पाए हैं। २०१६ में विश्व के २०० से अधिक कुल देशों में से अंटार्कटिक सन्धि के ५३ सदस्य थे, जिनमें से केवल २९ परामर्शी दर्जा रखते थे।"Information about the Antarctic Treaty and how Antarctica is governed ". Polar Conservation Organisation. December 28, 2005. Retrieved February 6, 2011.

 इन्हें भी देखें 
 अंटार्कटिका
 संयुक्त राष्ट्र की समुद्री क़ानून संधि

 सन्दर्भ 

श्रेणी:बहुराष्ट्रीय संधियाँ
श्रेणी:अंटार्कटिका
श्रेणी:अंटार्कटिका में सम्प्रभुता के दावे
पूर्वी अंटार्कटिका

thumb|upright=1.5|पूर्वी अंटार्कटिका दाई ओर का भाग है
thumb|upright=1.5|पूर्वी अंटार्कटिका के इस चित्र में नीचली ओर बर्फ़ के नीचे दबी वोस्तोक झील की आकृति दिख रही है - झील के ऊपर दो मील मोटी हिमचादर है लेकिन झील इसके नीचे ज़मीन से लगी हुई है जिसकी गरमी के कारण उसका पानी पूरे रूप से जमा नहीं है
पूर्वी अंटार्कटिका (East Antarctica) अंटार्कटिका महाद्वीप का पूर्वी दो-तिहाई हिस्सा है। पार-अंटार्कटिक पर्वतमाला अंटार्कटिका को दो भागों में बांटती है। पूर्वी अंटार्कटिका इस पर्वतमाला से पूर्व में स्थित भाग है। इस के विपरीत पश्चिमी अंटार्कटिका इस पर्वतमाला की दूसरी ओर है और यहाँ अंटार्कटिका के कुल क्षेत्रफल का लगभग एक-तिहाई हिस्सा आता है। अंटार्कटिका के इन दोनों भागों के बीच पूर्वी अंटार्कटिका की औसत ऊँचाई अधिक है और महान गामबूर्तसेव पर्वतमाला पूर्वी अंटार्कटिका के ठीक मध्य में स्थित है।"Maudlandia Antarctic desert ". Terrestrial Ecoregions. World Wildlife Fund. हमारी पृथ्वी का दक्षिणी ध्रुव भी पूर्वी अंटार्कटिका में ही स्थित है।

 पर्यावरण 
कुछ छोटे तटीय क्षेत्रों को छोड़कर पूर्वी अंटार्कटिका सदैव बर्फ़ की मोटी हिमचादर से ढका रहता है। वनस्पतिओं के नाम पर यहाँ केवल पत्थरों से चिपकी हुई लाइकेन, हरिता (मोस) और शैवाल (ऐल्गी) ही है। तटों के समीप पेंगुइन व सीलें मिलती हैं लेकिन तटों से हटकर केवल सूत्रकृमि और कीटों जैसे अकशेरुकी प्राणी ही मिलते हैं और वे भी अधिकतर वहाँ जहाँ वे लाइकेन, हरिता, इत्यादि खा सकें।

 ठंड 
पूर्वी अंटार्कटिका विश्व का सबसे शीत इलाक़ा माना जाता है और पृथ्वी पर आज तक मापे गये सबसे ठंडे तापमान यहीं पाये गये हैं। अगस्त २०१० में अंतरिक्ष यान द्वारा यहाँ −94.7 °सेन्टीग्रेड तापमान मापा गया।

 संरक्षित क्षेत्र 
अंटार्कटिक सन्धि के अंतरगत अंटार्कटिका पर किसी भी प्रकार की सैनिक और ओद्योगिक गतिविधि पर पाबंदी है। अपनी भयंकर सर्दी और अंटार्कटिका तक पहुँच पाने की कठिनाई ने इसे अब तक मानवीय दख़ल से बचाया हुआ है। भूमंडलीय ऊष्मीकरण (ग्लोबल वार्मिन्ग) से इसकी हिमचादर को ख़तरा है लेकिन पूर्वी अंटार्कटिका के भीतरी भागों में साढ़े-चार किलोमीटर तक की मोटी हिमचादर बिछी हुई है।"Ice Physics and the Natural Environment," John S. Wettlaufer, J.Gregory Dash, Norbert Untersteiner, Springer Science & Business Media, 2013, ISBN 9783642600302, ... About 98-99% of the Antarctic continent is covered by ice, its mean thickness being 2000-2500 m, with maxima 4800 m in East Antarctica, and over 4250 m in West Antarctica ...

 इन्हें भी देखें 
 पश्चिमी अंटार्कटिका
 पार-अंटार्कटिक पर्वतमाला
 हिमचादर

 सन्दर्भ 

श्रेणी:पूर्वी अंटार्कटिका
पश्चिमी अंटार्कटिका

thumb|upright=1.5|पश्चिमी अंटार्कटिका बाई ओर का भाग है
पश्चिमी अंटार्कटिका (West Antarctica) अंटार्कटिका महाद्वीप का पश्चिमी एक-तिहाई हिस्सा है। पार-अंटार्कटिक पर्वतमाला अंटार्कटिका को दो भागों में बांटती है। पश्चिमी अंटार्कटिका इस पर्वतमाला से पश्चिम में स्थित भाग है। इस के विपरीत पूर्वी अंटार्कटिका इस पर्वतमाला की दूसरी ओर है और यहाँ अंटार्कटिका के कुल क्षेत्रफल का लगभग दो-तिहाई हिस्सा आता है। अंटार्कटिका के इन दोनों भागों के बीच पूर्वी अंटार्कटिका की औसत ऊँचाई अधिक है।"Maudlandia Antarctic desert ". Terrestrial Ecoregions. World Wildlife Fund.

 इन्हें भी देखें 
 पूर्वी अंटार्कटिका
 पार-अंटार्कटिक पर्वतमाला

 सन्दर्भ 

श्रेणी:पश्चिमी अंटार्कटिका
अर्णोराज चौहान

अर्णोराज चौहान ( ) (, ) शैवमतानुयायी थे। येे शाकम्बरी के राजपूत चौहान राजवंश के राजा थे। नल, आवेल्लदेव, आनाक इत्यादि नामान्तरणो से भी प्रसिद्धि थी। अर्णोराज द्वारा  पुष्कर का सुप्रसिद्ध वराहमन्दिर निर्मित किया गया। 1137 ई में आनासागर झील का निर्माण करवाया। अर्णोराज ने गुजरात के चालुक्य नरेश सिद्धराज जयसिंह को पराजित किया व उनकी पुत्री कांचन देवी से विवाह किया। अर्णोराज आबू के निकट चालुक्य नरेश कुमारपाल से पराजित हुआ। हेमचंद्र सूरि की पराशक्ति से वशीभूत होकर अर्णोराज का ज्येष्ठपुत्र जगद्देव ने अपने पिता की हत्या कर दी थी। उसने स्वयं राजरूप में सिंहासन पर आधिपत्य किया। परन्तु अर्णोराज का द्वितीय पुत्र ने विग्रहराज ने जगद्देव को पराजित किया। एवं विग्रहराज का आधिपत्य में समादलक्ष-प्रदेश का सम्पूर्ण राज्य अन्तर्निहित हुआ। विग्रहराज ने अपने पिता के अपमान का वैरोद्धार भी किया था।अर्णोराज के दरवार में प्रसिद्ध विद्वान देबबोध व धर्मघोष थे। 

श्रेणी:चौहान वंश
तलशिला

thumb|right|upright|300px|मिट्टी, कंकर व मलबे की ऊपर की परतों के नीचे तलशिला (R द्वारा नामांकित) होती है
तलशिला (bedrock) पृथ्वी व अन्य स्थलीय ग्रहों में उनकी ऊपरी सतह के नीचे के संगठित पत्थर को कहते हैं। साधारण रूप से तलशिला के ऊपर छोटे पत्थरों, मिट्टी व अन्य असंगठित मलबे की परते होती है। अलग-अलग स्थानों पर तलशिला भिन्न गहराईयों पर होती है। कहीं तो ऊपर से परतें हट जाने के कारण तलशिला दिखने लगती है और कहीं यह सतह से सैंकड़ों मीटर गहराई पर होती है। सिविल इंजीनियरी में इमारते बनाते हुए, निर्माण आरम्भ करने से पहले, नीचे की तलशिला तक की गहराई मापना और उसकी बनावट समझना एक महत्वपूर्ण कार्य होता है।Price, David George, Engineering Geology: Principles and Practice, Springer, 2009, p. 16 ISBN 978-3540292494

 इन्हें भी देखें 
 उभरी तलशिला
 मिट्टी
 स्थलीय ग्रह

 सन्दर्भ 

श्रेणी:शैलविज्ञान
श्रेणी:शैलें
उभरी तलशिला

upright|thumb|फ़ॉकलैंड द्वीपसमूह के एक मैदानी क्षेत्र में उभरी तलशिला
उभरी तलशिला (outcrop या rocky outcrop) किसी स्थान पर ज़मीन की सतह से ऊपर निकली हुई और स्पष्ट दिखने वाली तलशिला को कहते हैं। आम तौर पर पृथ्वी व अन्य स्थलीय ग्रहों के अधिकतर स्थानों पर तलशिला के ऊपर मलबे, मिट्टी व कंकर की कई परतें होती हैं।Howell, J. V., 1960, Glossary of geology and related sciences. American Geological Institute, Washington, p. 207-208

 इन्हें भी देखें 
 तलशिला
 स्थलीय ग्रह

 सन्दर्भ 

श्रेणी:शैलविज्ञान
मैत्री अनुसंधान केन्द्र

thumb|Antarctic Region
मैत्री अनुसंधान केन्द्र (Maitri Research Station) अंटार्कटिका में भारत का दूसरा स्थाई अनुसंधान केन्द्र है। इसका निर्माण १९८९ में किया गया था। इसके बाद भारत के पहले अनुसंधान केन्द्र, दक्षिण गंगोत्री, को छोड़ दिया गया और वह ब़र्फ के नीचे दब गया। मैत्री पूर्वी अंटार्कटिका के रानी मौड धरती क्षेत्र में शिरमाकर ओएसिस (Schirmacher Oasis) नामक एक पथरीलें पठारी इलाक़े में स्थित है।National Centre for Antarctic & Ocean Research  (NCAOR) of the Ministry of Earth Sciences of Government of India

 इन्हें भी देखें 
 रानी मौड धरती
thumb|मैत्री, भारतीय स्टेशन

 सन्दर्भ 

श्रेणी:भारतीय अंटार्कटिक कार्यक्रम
श्रेणी:अंटार्कटिका में अनुसंधान केन्द्र
श्रेणी:रानी मौड धरती में अनुसंधान केन्द्र
श्रेणी:अटल बिहारी वाजपेयी हिन्दी विश्वविद्यालय परियोजना के अंतर्गत बनाए गए लेख
काइज़र

thumb|ऑस्ट्रियाई साम्राज्य का काइज़र फ्रान्ज़ प्रथम (१८०४–१८३५)
काइज़र (Kaiser) जर्मन भाषा में सम्राट के लिये शब्द है। रूसी भाषा व अन्य स्लावी भाषाओं के त्सार शब्द की तरह यह भी लातिन भाषा के "सीज़र" शब्द से लिया गया है। ब्रिटिश राज के दौरान भारत पर राज करने वाले अंग्रेज़ शासक भी स्वयं को "केसर-ए-हिन्द" की उपाधि देते थे, लेकिन ध्यान दें कि जर्मन का "काइज़र" उच्चारण हिन्दी के "कैसर" उच्चारण से अलग है।Gilman, D. C.; Thurston, H. T.; Colby, F. M., eds. (1905). "Kaiser". New International Encyclopedia (1st ed.). New York: Dodd, Mead.

 इन्हें भी देखें 
 त्सार

 सन्दर्भ 

श्रेणी:जर्मनी का इतिहास
श्रेणी:यूरोप का इतिहास
श्रेणी:राजसी उपाधियाँ
सागरतट

thumb|न्यू ज़ीलैण्ड का एक सागरतट क्षेत्र
सागरतट (coastline या coast) ऐसे भौगोलिक क्षेत्र को बोलते हैं जहाँ धरती किसी सागर या महासागर से मिलती है।Nelson, Stephen A. (2007). "Coastal Zones ". Retrieved 2008-12-11.

 इन्हें भी देखें 
 सागर
 महासागर

 सन्दर्भ 

*
श्रेणी:तटीय भूगोल
श्रेणी:समुद्र-वैज्ञानिक पारिभाषिकी
मालाबार सागरतट

thumbnail|मालाबार सागरतट का मानचित्र
मालाबार सागरतट (Malabar Coast) भारत के दक्षिण पश्चिम  भाग में अरब सागर से लगे सागरतट को कहते हैं। यह दक्षिण भारत का सर्वाधिक वर्षा वाला क्षेत्र है, क्योंकि पश्चिमी घाट के पहाड़ मानसून में आने वाले बादलों को बाधित कर के उन्हें अपने पश्चिमी मुखों पर वर्षा गिराने पर विवश कर देते हैं।"Agrarian Relations in Late Medieval Malabar," M. T. Narayanan, Northern Book Centre, 2003, ISBN 9788172111359

 इन्हें भी देखें 
 दक्षिण भारत

 सन्दर्भ 

श्रेणी:भारत के सागरतट
मत्स्योद्योग

thumb|300px|right|दक्षिणपूर्वी अलास्का में साल्मन-पालन केन्द्र
मत्स्योद्योग (fisheries) आर्थिक लाभ के लिये मछली पालने, पकड़ने व उनसे खाद्य और अन्य उत्पादन बनाने के उद्योग को कहते हैं। यह अक्सर समुद्री तटवर्ती क्षेत्रों की अर्थव्यवस्थाओं में बहुत महत्व रखता है। मत्स्योद्योग कई प्रकार के होते हैं और उसकी गतिविधियाँ स्थान, मछली के प्रकार, मछली पालने व पकड़ने के उपकरणों और नौकाओं के अनुसार भिन्न होती हैं।Cullis-Suzuki S and Pauly D (2010) "Failing the high seas: A global evaluation of regional fisheries management organizations" Marine Policy, 34(5) pp 1036–1042.

 इन्हें भी देखें 
 मत्स्य पालन
 मछली
 मछली पालन के बिज़नेस की शुरुआत कैसे करे - जाने सारी जानकारी 

 सन्दर्भ 

*
श्रेणी:मत्स्य पालन
श्रेणी:मछली
मत्स्योद्योग विज्ञान

thumb|300px|right|मत्स्योद्योग पर अनुसंधान करने वाली एक नौका
मत्स्योद्योग विज्ञान (Fisheries science) मत्स्योद्योग संचालन, मापन व प्रबंधन के शास्त्र को कहते हैं। यह एक बहुमुखीय क्षेत्र है जिसमें सरोविज्ञान, समुद्र विज्ञान, समुद्री जीवविज्ञान, जैव संरक्षण, पारिस्थितिकी, अर्थशास्त्र और प्रबन्धन से सीखे ली जाती हैं। वर्तमानकाल में मत्स्योद्योग विज्ञान के भीतर कुछ नई शाखाओं ने जन्म लिया है, मसलन मत्स्योद्योग क़ानून और जैव-अर्थशास्त्र।Quinn, Terrance J. II (2003). "Ruminations on the development and future of population dynamics models in fisheries". Natural Resource Modeling 16 (4): 341–392. doi:10.1111/j.1939-7445.2003.tb00119.x.

 इन्हें भी देखें 
 मत्स्योद्योग

 सन्दर्भ 

*
समुद्री जायर

thumb|300px|right|विश्व के पाँच प्रमुख महासागरीय जायर
thumb|300px|right|पृथ्वी के बड़े जायर
समुद्र विज्ञान में जायर (gyre) किसी सागरीय या महासागरीय क्षेत्र में घूर्णन करने वाले, यानि एक क्षेत्र में घूमने वाले, जल प्रवाह को कहते हैं।Heinemann, B. and the Open University (1998) Ocean circulation, Oxford University Press: Page 98 जायरों में पानी एक ही बड़े क्षेत्र में गोल-गोल घूमता रहता है। इनमें अक्सर साथ में भारी वायु प्रवाह भी चलता है।

 महासागरीय कूड़ेदान 
यह देखा गया है कि हमारे महासागरों के जायर क्षेत्रों में समुद्रों में नासमझी से फेंका गया बहुत-सा तैरने वाला मलबा (जैसे कि प्लास्टिक की बोतले आदि) जाकर एकत्रित हो जाता है और वहीं घूमता रहता है। कुछ समीक्षकों के अनुसार इसने हमारे महासागरों में कुछ क्षेत्रों को कूड़ेदान जैसा बना दिया है। प्रशांत महासागर के एक क्षेत्र को अब महान प्रशांत कूड़ेदान (Great Pacific garbage patch) कहा जाता है।Dautel, Susan L. "Transoceanic Trash: International and United States Strategies for the Great Pacific Garbage Patch," 3 Golden Gate U. Envtl. L.J. 181 (2009)

 कारण 
जायर हमारे ग्रह के अपने घूर्णन से होने वाले कॉरिऑलिस प्रभाव से बनते हैं। यह जल व वायु दोनों में भ्रमिलता से घूर्णन का प्रभाव पैदा कर देता है।

 मुख्य जायर 
पृथ्वी के महासागरों में पाँच प्रमुख जायर हैं:
 हिन्द महासागर जायर (Indian Ocean Gyre) - जो आमतौर से दक्षिणावर्त (क्लोकवाइज़) चलता है
 उत्तर अटलांटिक जायर (North Atlantic Gyre)
 उत्तर प्रशांत जायर (North Pacific Gyre)
 दक्षिण अटलांटिक जायर (South Atlantic Gyre)
 दक्षिण प्रशांत जायर (South Pacific Gyre)

 इन्हें भी देखें 
 कॉरिऑलिस प्रभाव

 सन्दर्भ 

*
श्रेणी:वायुगतिकी
श्रेणी:तरल गतिकी
श्रेणी:मत्स्योद्योग विज्ञान
सरोविज्ञान

thumb|right|300px|न्यू ज़ीलैण्ड की हाएवा झील
सरोविज्ञान ( लिम्नोलॉजी) नदियों, झीलों, तालाबों, जलप्रपातों, आर्द्रभूमिओं, पानी के चश्मों और भूमिगत जल-समूहों का अध्ययन है जो समुद्र से अलग हैं। यह शब्द 'सरोवर' से लिया गया है लेकिन ध्यान दें कि यह केवल सरोवरों का ही अध्ययन नहीं है। विज्ञान की इस शाखा में इन जलसमूहों को जीववैज्ञानिक, रासायनिक, भौतिक और भूवैज्ञानिक दृष्टि से समझा जाता है।Gerald A. Cole, Textbook of Limnology, 4th ed. (Waveland Press, 1994) ISBN 0-88133-800-1

 इन्हें भी देखें 
 मत्स्योद्योग

 सन्दर्भ 

*
श्रेणी:झीलें
श्रेणी:नदियाँ
श्रेणी:जलमापन
श्रेणी:भौतिक भूगोल
हिमशैल

thumb|समुद्र में तैरते हुए हिमशैल का अधिकांश हिस्सा जल के नीचे होता है
हिमशैल (iceberg) मीठे जल के ऐसे बड़े टुकड़े को कहते हैं जो किसी हिमानी (ग्लेशियर) या हिमचट्टान (आइस-शेल्फ़) से टूटकर खुले पानी में तैर रहा हो। उत्प्लावन बल के कारण किसी भी हिमशैल का लगभग दसवाँ हिस्सा ही समुद्री पानी के ऊपर नज़र आता है जबकि उसका बाक़ी नौ-गुना बड़ा भाग जल के नीचे होता है।

 बर्फ छत्रक 
 हिमचट्टान
 हिमानी

 सन्दर्भ 

श्रेणी:हिमशैल
श्रेणी:बर्फ़ समूह
श्रेणी:समुद्र विज्ञान
श्रेणी:समुद्र-वैज्ञानिक पारिभाषिकी
वेडेल सागर

अंगूठाकार|बाएँ|वेडेल सागर
अंगूठाकार|बाएँ|
वेडेल सागर (Weddell Sea) अंटार्कटिक प्रायद्वीप से पूर्व में और कोट्स धरती से पश्चिम में स्थित दक्षिणी महासागर का एक सागर है। इसका पूर्वतम बिन्दु रानी मौड धरती का नॉर्वेजिआ अंतरीप (Cape Norvegia) है। अपने सबसे चौड़े मापन पर यह २,००० किमी तक फैला हुआ है। भूमि के साथ लगे इसके कई क्षेत्रों पर हिमचट्टाने स्थित हैं, मसलन फ़िल्च्नर-रोन हिमचट्टान, और वेडेल सागर का दक्षिणी भाग स्थाई और भीमकाय हिमचट्टानों से ढका हुआ लगता है।"Weddell Sea ". Encyclopædia Britannica. Retrieved July 2015.

वेडेल सागर का जल विश्व के सबसे साफ़ समुद्री जलों में गिना जाता है और इसमें बहुत सीलों और व्हेलों की आबादी है। लेकिन साथ-ही-साथ नाविकों के लिये इसे अधिक ख़तरनाक बताया गया है। इतिहासकार थोमस हेन्री ने अपनी १९५० की किताब "श्वेत महाद्वीप" (द व्हाइट कोन्टीनेन्ट) में लिखा कि "वेडेल सागर के हिमशैल-ग्रस्त जल से निकलने वाले सभी नाविक कहते हैं कि यह पृथ्वी का सबसे जोखिम-मय और डरावना स्थान है। इसके मुक़ाबले में रॉस सागर स्थाई, शान्त और सुरक्षित है।"Henry, Thomas R. (1950), The White Continent: The Story of Antarctica, New York Sloane, OCLC 487172

 इन्हें भी देखें 
 अंटार्कटिक प्रायद्वीप
 रॉस सागर
 फ़िल्च्नर-रोन हिमचट्टान
 लाज़ारेव सागर

 सन्दर्भ 

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
रीज़र-लार्सन हिमचट्टान

thumb|right|पूर्वी अंटार्कटिका की रीज़र-लार्सन हिमचट्टान का एक दृश्य

रीज़र-लार्सन हिमचट्टान (Riiser-Larsen Ice Shelf) पूर्वी अंटार्कटिका के रानी मौड धरती के तट पर एक ४०० किमी (२५० मील) लम्बी हिमचट्टान है। यह उत्तर में नॉर्वेजिआ अंतरीप (Cape Norvegia) से लेकर दक्षिण में लिडन द्वीप (Lyddan Island) और स्टैनकोम्ब-विल्ज़ हिमानी (Stancomb-Wills Glacier) तक विस्तृत है।"Atlas of Antarctica: Topographic Maps from Geostatistical Analysis of Satellite Radar Altimeter Data," Ute Christina Herzfeld, Springer Science & Business Media, 2012, ISBN 9783642185151

 इन्हें भी देखें 
 हिमचट्टान
 रानी मौड धरती
 स्टैनकोम्ब-विल्ज़ हिमानी

 सन्दर्भ 

श्रेणी:अंटार्कटिका की हिमचट्टाने
श्रेणी:रानी मौड धरती
हिमधारा

thumb|300px|अंटार्कटिका में बर्फ़ के प्रवाहों का एक चित्रण विडियो
हिमधारा (ice stream) किसी हिमचादर (आइस शीट) के ऐसे क्षेत्र को कहते हैं जिसमें बर्फ़ अपने आसपास की बर्फ़ से अधिक तेज़ी से बह रही हो। यह एक विषेश प्रकार की हिमानी (ग्लेशियर) होती है। हिमधाराएँ अंटार्कटिका में बहुत दिखती हैं जहाँ वे पूरी बर्फ़ का १०% प्रतिशत है। वे ५० किमी चौड़ी, २ किमी गहरी और सैंकड़ों मीलों तक चलने वाली हो सकती हैं। समझा जाता है कि अंटार्कटिका की हिमचादरों से सागर में बह जानी वाली अधिकांश बर्फ़ इन्हीं हिमधाराओं में बहती है।Bamber J.L., Vaughan D.G., Joughin I. (2000). "Widespread complex flow in the interior of the Antarctic Ice Sheet". Science 287 (5456): 1248–1250. Bibcode:2000Sci...287.1248B. doi:10.1126/science.287.5456.1248. PMID 10678828.

 इन्हें भी देखें 
 हिमचादर

 सन्दर्भ 

श्रेणी:हिमधाराएँ
श्रेणी:हिमानियाँ
श्रेणी:बर्फ़ समूह
मनोकामना मन्दिर

300px|अंगूठाकार|मनोकामना मंदिर में ऐतिहासिक घंट
मनोकामना/मनकामना भगवति गोरखा में स्थित मनोकामना मन्दिर भी एक महत्वपूर्ण देवीस्थान शक्तिपीठ माना जाता है। मन कि कामना पूरी होती है ऐसा माने जाने के कारण इस भगवती का नाम मनोकामना पड़ गया। राम शाह की रानी स्वयं मनोकामना भगवती का अवतार थीं यह जनविश्वास है।
दशहरे में पूजा करने आने वाले श्रद्धालुओं कि बहुत बड़ी भीड़ लगती है। यहाँ प्रत्येक अष्टमी के दिन बली चढ़ाने की परंपरा है। मनोकामना के दर्शन से मनोकांक्षा पूरी होती है ऐसा धार्मिक विश्वास छ। manokamna Mandir jaane ka Rasta nautanva se hai nautanva se FIR Nepal mein bhairhawa se bhansar kara kar manokamna Mandir pahunchkar FIR vahan se Keval kar se Jaate Hain

पता
मनोकामना मन्दिर, गोर्खा जिला मुख्यालय से दक्षिणपुर्वी भाग कि ओर अवस्थीत है। यह मन्दिर गोर्खा के मुख्यालय पोखरीथोक बाजार से १२ किलोमिटर दक्षिण, तनहू के आबुखैरेनी से ५ किलोमिटर पूर्व और चितवन के मुग्लिन से २६ किलोमिटर उत्तर में अवस्थित है। समुद्री सतह से १३०३ मिटर के ऊँचाई पर अवस्थित यह मन्दिर के परिसर से दक्षिण के तरफ महाभारत झील और छिम्केश्वरी डाँडा के साथ हि उत्तरी भाग में अन्नपुर्ण हिमालय और मनास्लु हिमालय कि चोटियां देखी जा सकती है। मन्दिर प्रांगण से सुर्यादय और सुर्यास्त का मनमोहक दृष्य देखा जा सकता है।। 

कैसे जायें
मनकामना मंदिर जाने के लिए काठमांडू से पोखरा वाले रास्ते पर जाएं और मुगलिंग से 26 किलोमीटर पहले उत्तर कर सड़क किनारे ही मनोकामना देवी के मंदिर का प्रवेश द्वार है।
 बुटबल से मुगलिंग पहुंचे और फिर काठमांडू के रास्ते पर 26 किलोमीटर आगे बढ़े मनकामना मंदिर का प्रवेश द्वार मिलेगा।
 वहीं से रोपवे से मनकामना मंदिर जा सकते हैं

मन्दिर का इतिहास 
मंदिर का इतिहास बहुत ही पुराना है यहां पर हर इच्छा पूरी होती है देश बिदेश से लाखों श्रद्धालु यहां पर शिश झुकाने आते हैं

सन्दर्भ

बाहरी कड़ियाँ 
मनकामना मंदिर नेपाल
 Übersetzung:de

सन्दर्भ सामग्री

श्रेणी:नेपाल में अवस्थित मन्दिर
श्रेणी:संस्कृति
श्रेणी:धर्म
श्रेणी:भूगोल
श्रेणी:शक्ति पीठ
श्रेणी:पर्यटन
श्रेणी:नेपाल के दर्शनीय स्थल
श्रेणी:पर्यटकीय स्थल